14મી સદીની રાજપૂત પરંપરાને તોડવા, ચિતોડના રાજા રતનસિંહ રાવલ (શાહીદ કપૂર)ને નમાવવા સુલતાન-એ-હિંદ અલ્લાઉદ્દીન ખીલજી પોતાના લાવલશ્કર સાથે ચિતોડગઢની તળેટીમાં તંબુ તાણે છે. રાજા રતનસિંહ થાકીહારીને પોતાને શરણે ક્યારે આવે એની એ પ્રતીક્ષા કરી રહ્યો છે. મહિનાઓ વીતી જાય છે. એક દિવસ એનો સેક્રેટરી-કમ-ગુલામ (‘નિરજા’નો વિલન જિમ સરબાહ) આવીને કહે છે કે “સુલતાન, આપણા સૈનિકો કંટાળી ગયા છે. એમને થાય છે કે કંઈ બનતું તો છે નહીં. અમથા બેસી રહ્યા છીએ.”